Biblija (Tomislav Dretar)/Allah otvara jedan prolaz kroz more
Allah otvara jedan prolaz kroz more

Allah otvara jedan prolaz kroz more 

15 ALLAH  reče Musi:  Zašto vapiš prema meni? Reci sinovima Izraelovim: nek' krenu na put!
16  A ti, digni svoj štap, pruži ruku nad more, razdvoji ga: i nek' sinovi Izraelovi prođu po suhom posred mora.
17 A ja, ja ću ukrutiti *srce Egipćanima da prodru iza njih i da se ja proslavim o trošku *Faraona  i svih njegovih snaga, njegovih kola i njegovih konjanika.
18 Tako će Egipćani spoznati da sam ja Allah,  kad se budem proslavio o trošku Faraona, njegovih kola i njegovih konjanika.«
19 *Anđeo Allahov koji je išao ispred tabora Izraelovog pođe i pređe u njihovu pozadinu. Stub oblačni sprijeda pređe im straga.
20 Postavi se između tabora Egipćana i tabora Izraelovog. Bijaše jedan  oblak, ali takođe   i  tmina; tad on osvijetli noć. I cijele noći ne približiše se jedan drugom.
21 Musa ispruži ruku nad more. ALLAH odmicaše more cijele noći jakim istočnim vjetrom i presuši more. Vode se razdvojiše
22 i sinovi Izraelovi prodriješe u sred mora po suhom, vode činiše po jedan zid njima s desna i njima s lijeva.
23 Egipćani ih progoniše i prodriješe iza njih - svi konji Faraonovi,   njegova kola i njegovi konjanici- sve do u sred mora.
24 No, tokom bdijenja pred zoru, iz oblaka i vatre ALLAH osmotri tabor Egipćana i izazva nered u taboru egipatskom.
25  On zaustavi točkove njihovih kola i vožnju im učini mučnom. Egipat reče: » Bježimo daleko od Izraela, jer je ALLAH taj koji bije boj za njih protiv Egipta!«
26  ALLAH  reče Musi: » Pruži ruku nad more: nek se vode vrate na Egipat, na njihova kola i njihove konjanike!«
27 Musa ispruži ruku nad more. U nadolasku jutra, more se vrati na svoje uobičajeno mjesto, dok Egipćani juriše njemu u susret. A ALLAH se otrese Egipćana usred mora.
28 Vode se vratiše i prekriše kola i konjanike; sve snage Faraonove koje bijahu prodrle u more iza Izraela, ne osta nitko.
29  Ali, sinovi Izraelovi bijahu išli po suhom posred mora, vode su stvarale  zid njima desno i njima  lijevo.
30  Allah,  onog dana, spasi Izrael iz ruku Egipta i Izrael vidje Egipat umrijeti na obali mora.
31 Izrael vidje kakvom je snažnom rukom ALLAH djelovao protiv Egipta. narod  se uplaši ALLAHA, povjerova u ALLAHA  i u Musu  slugu njegovog.